นายกรัฐมนตรี สั่งเร่งคลี่คลายเหตุไฟไหม้ตู้คอนเทนเนอร์ท่าเรือแหลมฉบัง พร้อมดูแลความปลอดภัยประชาชนเต็มที่
นายกรัฐมนตรี สั่งเร่งคลี่คลายเหตุไฟไหม้ตู้คอนเทนเนอร์ท่าเรือแหลมฉบัง พร้อมดูแลความปลอดภัยประชาชนเต็มที่พลโท วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานเหตุไฟไหม้ตู้คอนเทนเนอร์ บนเรือบรรทุกสินค้าบริเวณท่าเรือแหลมฉบัง อำเภอศรีราชา จังหวัดชลบุรี โดยได้สั่งการผ่านกระทรวงมหาดไทยไปยังผู้ว่าราชการจังหวัดชลบุรีให้บูรณาการหน่วยงานที่เกี่ยวข้องเร่งเข้าไปช่วยเหลือควบคุมเพลิงเพื่อคลี่คลายสถานการณ์ และแจ้งเตือนประชาชนที่อยู่บริเวณโดยรอบถึงข้อเท็จจริงและข้อควรปฏิบัติที่ถูกต้อง พร้อมทั้งเร่งหาสาเหตุที่เกิดขึ้นโดยเร็วเบื้องต้นทางสำนักงานป้องกันและบรรเทาสาธารณภัยจังหวัดชลบุรี ได้อพยพประชาชนที่อยู่ในพื้นที่ใกล้เคียง เป็นการชั่วคราวเรียบร้อยแล้ว ส่วนโรงพยาบาลโดยรอบก็เตรียมพร้อมให้ความช่วยเหลือผู้ได้รับผลกระทบเช่นเดียวกันสำหรับข้อแนะนำแก่ประชาชนในพื้นที่ หากไม่จำเป็นไม่ควรออกจากบ้าน ให้รอการแจ้งข้อมูลที่ถูกต้องจากเจ้าหน้าที่และหากมีข้อสงสัยว่าตนเองมีอาการผิดปกติจากการสูดดมควันไฟ ให้รีบไปพบแพทย์ทันที